CELEX: 62014TB0189
Language: fi
Date: 2014-07-25 00:00:00
Title: Asia T-189/14 R: Unionin yleisen tuomioistuimen presidentin määräys 25.7.2014 – Deza v. ECHA (Väliaikainen oikeussuoja — Oikeus tutustua asiakirjoihin — Asetus (EY) N:o 1049/2001 — ECHAn hallussa olevat asiakirjat, jotka sisältävät tietoja, jotka yritys on antanut kemikaalin käyttöä koskevan lupahakemuksensa yhteydessä — Päätös, jolla kolmannelle myönnetään oikeus tutustua asiakirjoihin — Täytäntöönpanon lykkäämistä koskeva hakemus — Kiireellisyys — Fumus boni juris — Intressivertailu)

8.9.2014   
            
            
               FI
            
            
               Euroopan unionin virallinen lehti
            
            
               C 303/32
            
         Unionin yleisen tuomioistuimen presidentin määräys 25.7.2014 – Deza v. ECHA
   (Asia T-189/14 R)
   ((Väliaikainen oikeussuoja - Oikeus tutustua asiakirjoihin - Asetus (EY) N:o 1049/2001 - ECHAn hallussa olevat asiakirjat, jotka sisältävät tietoja, jotka yritys on antanut kemikaalin käyttöä koskevan lupahakemuksensa yhteydessä - Päätös, jolla kolmannelle myönnetään oikeus tutustua asiakirjoihin - Täytäntöönpanon lykkäämistä koskeva hakemus - Kiireellisyys - Fumus boni juris - Intressivertailu))
   2014/C 303/40
   Oikeudenkäyntikieli: tšekki
   
      Asianosaiset
   
   
      Kantaja: Deza, a.s. (Valašské Meziříčí, Tšekin tasavalta) (edustaja: asianajaja P. Dejl)
   
      Vastaaja: Euroopan kemikaalivirasto (ECHA) (asiamiehet: A. Iber, M. Heikkilä ja T. Zbihlej)
   
      Oikeudenkäynnin kohde
   
   ECHAn 24.1.2014 tekemän päätöksen, joka koskee tiettyjen sellaisten tietojen julkaisemista, jotka kantaja on antanut kemikaalin bis(2-etyyliheksyyli)ftalaatti (DEHP) käyttöä koskevaan lupahakemukseen liittyvän menettelyn yhteydessä, täytäntöönpanon lykkäämistä koskeva hakemus
   
      Määräysosa
   
   
               1)
            
            
               Euroopan kemikaaliviraston (ECHA) 24.1.2014 tekemän päätöksen AFA-C-0000004274-77-09/F täytäntöönpanoa lykätään siltä osin kuin sillä myönnetään kolmannelle Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 nojalla oikeus tutustua aineen bis(2-etyyliheksyyli)ftalaatti (DEHP) kemikaaliturvallisuusraportin ja vaihtoehtojen analyysin sellaiseen versioon, joka on yksityiskohtaisempi kuin versio, jossa on välitoimihakemuksessa täsmennetyt ja kyseisen hakemuksen A.4.5 ja A.4.6 liitteessä olevat peitetyt kohdat, lukuun ottamatta yhtäältä aineiden luokittelua ja merkintöjä koskevia tietoja ja toisaalta tietoja, jotka koskevat nimenomaisesti ja yksinomaan Arkema Francea, Grupa Azoty Zakłady Azotowe Kędzierzyn S.A.:ta ja Vinyloop Ferrara S.p.A:ta.
            
         
               2)
            
            
               ECHA velvoitetaan pidättäytymään julkaisemasta
               
                           —
                        
                        
                           tämän tuomiolauselman 1 kohdassa tarkoitettujen aineen bis(2-etyyliheksyyli)ftalaatti (DEHP) kemikaaliturvallisuusraportin ja vaihtoehtojen analyysin sellaista versiota, joka on yksityiskohtaisempi kuin kyseisessä 1 kohdassa määritelty versio
                        
                     
                           —
                        
                        
                           aineen bis(2-etyyliheksyyli)ftalaatti (DEHP) kemikaaliturvallisuusraportteja ja vaihtoehtojen analyysejä, jotka Arkema France, Grupa Azoty Zakłady Azotowe Kędzierzyn ja Vinyloop Ferrara ovat esittäneet ja joita ECHAn 24.1.2014 tekemät päätökset AFA-C-0000004280-84-09/F, AFA-C-0000004275-75-09/F ja AFA-C-0000004151-87-08/F koskevat, siltä osin kuin kyseiset asiakirjat ovat samanlaisia kuin asiakirjat, joita suojataan tämän tuomiolauselman 1 kohdan mukaisesti.
                        
                     
         
               3)
            
            
               Oikeudenkäyntikuluista päätetään myöhemmin.